Utelukker avklaring i kveld
- Vi snakker greit sammen. Vi sonderer, vi forhandler ikke. Vi er opptatt av å jobbe intenst gjennom helgen. Men videre fremdrift mellom partene skal vi bestemme senere, sier Ragnhild Lied som er leder for Utdanningsforbundet. Da var det allerede klart at partene ikke kommer i mål med noen avklaring i løpet av fredagskvelden. For mange uløste konflikt-punkter ligger på bordet foran dem.* KS og Utdanningsforbundet ble mandag 26. mai enige om en ny arbeidstidsavtale for lærerne. * De tre mindre lærerforbundene Norsk Lektorlag (NL), Skolenes landsforbund (SL) og Musikernes Fellesorganisasjon (MFO) sa nei til skissen, og tok ut noen av sine medlemmer i streik. De varsler også opptrapping ved skolestart. * I en uravstemning sa et solid flertall av Utdanningsforbundets medlemmer nei til arbeidstidsavtalen som forbundsledelsen og KS hadde fremforhandlet. * Utdanningsforbundet startet med å ta ut 33 lærere ved Rothaugen skole i Bergen 1. juli. * Det blir ingen lærerstreik i hovedstaden ettersom Oslo er et eget tariffområde, og hovedstadens lærere har stemt ja til den fremforhandlede avtalen. * Det kritiske punktet i utkastet til ny tariffavtale er kravet om at lærerne skal kunne pålegges å være til stede på skolen en større del av dagen istedenfor å kunne jobbe hjemmefra deler av arbeidstiden slik de kan i dag. * Lærerorganisasjonene har blitt enige om at de ikke vil godta mer bunden tid enn i dag. * Sonderingene mellom partene startet torsdag. Et av de vanskeligste er fortsatt KS sitt mål om mer tilstedeværelse for lærerne. Her har samtlige lærerorganisasjoner krevd at det ikke skal innføres noe mer bundet tid enn i dag.- Vi vet jo hvor mange elementer som ligger igjen i dette arbeidet. Det er fortsatt sonderinger, understreker Lied. Motparten, forhandlingsleder Per Kristian Sundnes, synes situasjonen er tøff. - Dette er helt klart vanskelig. Ellers hadde vi løst det, beskriver KS-toppen. Han understreker at de nå vil jobbe for å løse konflikten til de er sikre på at de er ferdig. - Jeg opplever et større press enn jeg har følt til nå. Vi i KS ønsker ikke at norske skoleelever og lærere skal være i denne situasjonen. Derfor jobber vi hardt videre med dette, sier han.
Partene i lærer-konflikten gjorde det allerede før møtet i ettermiddag klart at de ikke kommer i mål i kveld. Altfor mye gjenstår.